Wunpawng Myu Sha shang lawt lam a majaw, Wunpawng Mungdan kata sha n ga, Tinang KIO/KIA Uphkang gin ra shagu hta hpyen majan Gasat gala ai lam ni Byin wa ai a majaw, Wunpawng sai chyen law law wa tinang Buga ginra Hkauhting hkauna, Dum n ta ni hpe kau tawn da let, Shim lum la lu na re ngu n na kam hpa ai ginra shara ni de shanu shing byi hkawm nga ai hpe yawng mung chye chyalu rai nga ga ai.
Dai zawn hpyen yen shing byi nga ai ten hta tinang a dum n ta U , Wa yam nga Yi , Sun , Hkauna, Hpaga Yum ga yawng hpe tawn kau da ra sai majaw Shan hte hta matsan dum myit madu ni jaw sha ai lu sha hta lai Singgu krin rai mat sai.
Ataw!
Ya Hpaji jawng ni mung bai hpaw wa sai. Ma ni jawng sa hpaji sharin hkam la ra ai gaw Kanu kawa ni yawng a myit masin baw nu hta n sawn tim dum taw nga masai,
Raitim,
Tinang hte n hkau n chyap, jinghku jing yu kata ai chyasam gin ra hta Kadai hpe kam hpa na, Gara hku na Ma ni a hpaji lam hpe hparan na rai ta? Kanu kawa yawng gaw myit ru tsam pu nga masai.sumru tim n hkrang mat ai daram rai nga masai.
Dai majaw…. Loije Buga Hkalup hpung gaw, sai daw sai chyen ni a tsin yam hpe daw chyen sha pyi shalan shabran, Lit la ya lu u ga hte Rawt tsawm wa nga ai myu sha ni a Nnaw rai nga ai.Ma ni a shawng lam “Myu Sha Lawt Lam” ngu ai rawt malan majan a majaw Ndaw, Nnyip mat u ga yaw shada let “Zinlum Hpyen yen Jawng ma Lakawn Lanawn Ginra” nna shing teng jaw ga baw shaw let Komiti hpaw ning htan shakut shaja sa wa ai lam rai nga ai.
Myu sha lam yan hta
“Zinlum” Hpyen yen Jawngma Lakawn Lanawn Komiti
Loije Buga Hkalup Hpung
Matsing -
1. 20-29.May.2012 mying jahpan ni hpe hkap la.
2. 30 ya shani kaw nna jawngma ni yawng Ginra hta du zup.
3. Jawng kaji ( Nnan hpung) kaw nna Tsang (10) du hkra lawm ai.
4. Jawngma Num,La yawng Hpawn (350) nga ai.
5. Apnawng Sara La (1), Num (1) sara lahkawng sha naw lu ai.
6. Hpyen yen jawngma yawng a lu sha jarik. Jawng jarik ni hpe kanu kawa ni kaw nna tsep kawp hta shinggyin la ai lam n nga ai.
- Makau grup yin ni htep ai kanu kawa ni, matut mahkai lu ai Kanu Kawa ni a madi shadaw karum jaw ai hte jawngma ni a malu masha hte ra ai lam shagu hta hparan nga ai hku re. Matut nna Garum Pawn ba la na hpe mung akroi anoi hpyi lajin dat ga ai law.
“ZinLum” Hpyen yen Jawng Ma Lakawn Lanawn Ginra (Boarder)
Loije Buga Hkalup Sasana Wang
Loije Mare
Kaga naw gawgap ra ai ni
1. Jawngma nga nta (1)
2. Num, La hkum jasan shara
3. Laika hti hte shat sha Saboi & Pung hkum
Matut mahkai hkring dat:
1. Rev. Tangbau Yawhan (Amu madu) Ph:13035965621, 15368672812
2. Sara Maran Hkun Htun (Boarder Up) Ph:15368672134, maranhtun@gmail.com
3. Sara Lashi Tu Nan (Sut tam komiti N/B) Ph:13320457150
4. Slg. Maran Naw Awng Ja (Ningtau N/B) Ph:15894425926
bumshanan@gmail.com
Ph: 15368952126
kac_Latn kac_Latn bjn_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn luo_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn zho_Hant sun_Latn